محمد ثالث

محمد ثالث (عثمانی ترکی: محمد ثالث Meḥmed-i sālis, ) (پیدائش 26 مئی 1566ء – 22 دسمبر 1603ء) 1595ء سے اپنی وفات تک سلطنت عثمانیہ کا فرمانروا رہا۔ وہ اپنے والد مراد سوم کی جگہ تخت سلطانی پر بیٹھا۔

سلطنت عثمانیہ میں تخت سنبھالنے کے ساتھ ہی "قتل برادران" کی قبیح رسم کا آغاز سلطان محمد فاتح کے دور میں ہوا اور آہستہ آہستہ یہ رسم زور پکڑتی گئی۔ اس کی بنیادی وجہ نئے سلطان کے لیے بغاوت کے خطرات کو کم کرنا تھا لیکن محمد ثالث کا تخت سنبھالنا برادر کشی کے اس سلسلے میں ایک سیاہ باب کا اضافہ تھا اور 19 بھائیوں کا قتل محمد ثالث کو عثمانی تاریخ میں ناپسندیدہ کرداروں میں شامل کرنے کے لیے کافی تھا۔ شاہی جلادوں میں سے اکثر گونگے، بہرے تھے تاکہ وہ وفادار رہیں۔ اس نے اپنی بیس سے زائد بہنوں کو بھی قتل کیا۔ اس میں حکمرانی کا کوئی گُر نہ تھا اور تمام تر اختیارات اس کی والدہ صفیہ سلطان کے ہاتھ میں تھے۔ اس کے دور کا اہم واقعہ ہنگری میں آسٹریا اور عثمانیوں کے درمیان جنگ تھی جو 1596ء سے 1605ء تک جاری رہی۔
جنگ میں عثمانیوں کی شکست کے باعث سلطان کو افواج کی قیادت خود سنبھالنی پڑی اور وہ سلیمان اول کے بعد میدان جنگ میں اُترنے والا پہلا عثمانی حکمران تھا۔ اس کی افواج نے 1596ء میں اگری فتح کیا اور جنگ کرسزتس میں ہیبسبرگ اور ٹرانسلوانیا کی افواج کو شکست دی۔ اگلے سال معالجین نے سلطان کو کثرت شراب نوشی اور بسیار خوری سے پیدا ہونے والے امراض کے باعث میدان جنگ میں اترنے سے منع کر دیا۔
ان جنگوں میں فتوحات کے باعث محمد ثالث کے دور میں زوال پزیر سلطنت عثمانیہ کو کوئی اور دھچکا نہیں پہنچا۔

[عمر 37]

 حوالہ جات 

زمرہ:آیا صوفیہ میں تدفین
زمرہ:اطالوی نژاد عثمانی شخصیات
زمرہ:خادم الحرمین الشریفین
زمرہ:خلافت عثمانیہ
زمرہ:سترہویں صدی کی شخصیات
زمرہ:سترہویں صدی کے حکمران
زمرہ:سترہویں صدی کے عثمانی سلطان
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:سولہویں صدی کی شخصیات
زمرہ:سولہویں صدی کی عثمانی شخصیات
زمرہ:سولہویں صدی کے حکمران
زمرہ:سولہویں صدی کے عثمانی سلطان
زمرہ:عثمانیہ خاندان
زمرہ:قسطنطنیہ میں وفات پانے والی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:مقتول فرماں روا
زمرہ:ویکی ڈیٹا سے مختلف مختصر وضاحت
زمرہ:یوکرائنی نژاد عثمانی شخصیات
زمرہ:1554ء کی پیدائشیں
زمرہ:1566ء کی پیدائشیں
زمرہ:1603ء کی وفیات
زمرہ:22 دسمبر کی وفیات

زمرہ:سلاطین کے بیٹے